第一次都食呢間餐廳，價錢一般般啦，冇話特別平，越式粉麵同埋撈檬最抵食，around40幾至50幾蚊就有交易了。我叫左一碗越式春捲撈檬，46蚊，好抵食。味道方面個春捲真係好好食，啱啱送到黎時個春捲皮仲係脆卜卜，入面啲料係豬肉，熱辣辣，好食到令我有啲意外。但係個撈檬汁就令我有啲失望啦，平時食開啲撈檬汁都係甜甜地，酸酸地咁，好開胃。反而呢間餐廳啲撈檬汁冇甜味，淨係得酸，我唔小心落多左少少汁之後成碗都好酸好酸，建議大家食呢個時小心啲落個汁😖